Els nostres cossos, un camp de batalla! Manifest de l'Esquerra Independentista pel 28S - Endavant\nEls nostres cossos, un camp de batalla! Manifest de l'Esquerra Independentista pel 28S\n28 de setembre, dia internacional per la despenalització de l’avortament| Els nostres cossos, un camp de batalla! Manifest de l’Esquerra Independentista\nAls Països Catalans, herència de pertànyer a l’Estat Espanyol, les dones encara estam sotmeses al control reproductiu per part de l’Estat. Ja que, tot i tenir una llei prou garantista que permet avortar de manera lliure i gratuïta durant les primeres 14 setmanes d’embaràs a les dones majors d’edat, cal assenyalar i denunciar totes les seves mancances.\nPer començar, només hi poden accedir les dones majors d’edat, les menors, necessitaran autorització dels seus tutors per tal de poder exercir el dret d’autodeterminar-se. Aquest va ser un gran retrocés, impulsat ara ja fa uns anys per la contra-reforma de l’avortament que va proposar l’exministre Gallardón, la qual, el moviment feminista vam aturar després de mobilitzacions massives arreu de l’Estat. Tot i aturar el gran gruix d’imposicions retrògrades que xocaven frontalment amb els nostres drets, es va aprovar la prohibició que les majors de 16 anys poguessin avortar sense l’autorització dels seus tutors. Aquesta norma deixa en una evident situació de desemparament a les joves, les infantilitza i les deixa a l’albir dels desitjos dels seus tutors.\nÉs important també assenyalar la desprotecció que pateixen algunes de les dones migrades, ja que les que resideixen de manera il·legal a l’Estat Espanyol, no poden accedir a un avortament gratuït, quelcom que desprotegeix a persones amb greu risc d’exclusió social i les condemna a endeutar-se per pagar els preus abusius de la sanitat privada.\nLa llei actual està farcida de violència institucional. Primer, quan una dona comunica el seu desig d’interrompre el seu embaràs, les professionals de la salut tenen el deure legal d’informar de totes les opcions i ajuts existents en cas que vulgui tenir la criatura. Segon, han de passar 3 dies entre el moment en què es comunica el desig d’avortar i el moment de la intervenció mèdica. Aquests dies s’anomenen “període de reflexió”.\nHem de ser molt conscients que quan una dona pren la decisió de recórrer a les professionals per tal d’iniciar un període d’interrupció de l’embaràs, no és fruit d’un arravatament i no és una decisió fàcil. És una decisió estigmatitzada a la nostra societat, que culpabilitza a la dona per no haver estat “prou responsable” a l’hora de gaudir de la seva sexualitat. Per això, el fet que en diversos moments del procediment es torni a qüestionar la lliure decisió de la dona són fets que ens infantilitzen i atempten contra el nostre dret a decidir lliurement, perquè s’està qüestionant una decisió completament racional, emmascarant-la de quelcom emocional i visceral.\nEl dret a una plena sobirania reproductiva és clau en un context de crisi, de creixement exponencial de la pobresa entre les dones treballadores i especialment entre les dones més joves. Hem d’emfatitzar que el control sobre els cossos de les dones, i per tant, el control de la nostra fertilitat i les nostres vides està al servei del capitalisme i de la seva necessitat de mà d’obra barata. Per això des del feminisme anticapitalista necessitam parlar de dret al propi cos, d’avortament lliure i gratuït. L’exercici ple i efectiu de les nostres Sobiranies Reproductives implica exigir no només que sigui lliure i gratuït, sinó que també estigui garantit per la sanitat pública. La derivació sistemàtica de les interrupcions voluntàries de l’embaràs a clíniques privades no només continua tractant com “anormal” un dret al propi cos, sinó que afavoreix la seva eliminació davant eventuals retallades sinó que debilita un sistema sanitari públic i de qualitat integral i universal, en favor de butxaques privades.\nEl dret a l’avortament, afecta a més de la meitat de la població en aquest sentit ha de ser considerat un dret humà inalienable i els estats han de vetllar perquè de forma lliure i gratuïta i segura les dones puguin exercir-lo. Donar cabuda a la xarxa pública als metges objectors de consciència vindria a ser el mateix a tornar a posar crucifixos i resa el pare nostre a les escoles públiques.\nDurant aquesta jornada tampoc podem oblidar a les Feministes Encausades. Les set companyes de l’Esquerra Independentista de Mallorca a les quals se les va condemnar per un delicte contra la llibertat religiosa arran d’una protesta feta en una església, en el marc de les mobilitzacions per aturar la contrareforma de l’avortament de l’exministre Gallardón. Durant tot el procediment judicial es van enfrontar a un evident judici polític que tenia com a únic objectiu la repressió del moviment feminista en la convulsió política del moment. Judici que va acabar amb cinc condemnes d’un any de presó, una condemna de 100 hores de servei comunitari (a la persona menor) i una absolució. Actualment el cas està en via de recurs al Tribunal Suprem. La lluita no ha acabat companyes, perquè defensar l’avortament lliure i gratuït no és cap delicte!\nRestem en alerta, l’ofensiva de la llei Gallardon no és un fet aïllat sinó que respon als interessos d’una forta i antiga aliança entre l’espanyolisme més ranci i l’ultra catolicisme. I es pot reprendre des del moment que per part de la ministra de sanitat del PP, Dolores Montserrat, ha nomenat com a directora del gabinet d’igualtat a l’antiavortista i membre de l’Opus Dei, Julia Micheo.\nLes dones dels Països Catalans ens reivindicam insubmises a les lleis que ens constrenyen, que en tracten com bestiar, que pretenen controlar la nostra sexualitat i que vulneren els nostres drets. Per això aquest any tornarem a sortir al carrer i seguirem batallant per nosaltres, per totes les companyes dins les nostres fronteres, però també per les que estan fora i comparteixen un destí diferent perquè:\nEl nostre cos, un camp de batalla! Per un avortament lliure i gratuït!\n« El proper 1 d'octubre, omplim les urnes de vots independentistes!\nGarantir el referèndum, guanyar-lo i seguir construint Unitat Popular »


El tema desenvolupat amb l’Institut Mollet durant aquest curs, 2015-2016, és L’Aigua a Mollet al llarg de la història: l’ús de l’aigua a la vida quotidiana, l’aprofitament de l’aigua, els fenòmens meteorològics, com riuades i nevades, que ha patit la ciutat, etc.\nS’han seleccionat 13 Mestres: 7 dones i 6 homes, persones grans que mitjançant les seves vivències ens poden explicar com ha canviat el subministrament d’aigua, d’on s’obtenia l’aigua dels regs, com s’utilitzava per a les tasques quotidianes a casa i al camp, i que van viure les riuades i la gran nevada a Mollet.\nEn col·laboració amb l’Institut Mollet, hem treballat un projecte comú per poder desenvolupar el tema tractat, tot seguint aquest mètode de treball:\nIncorporació a l’Institut del temari sobre l’aigua a la nostra ciutat: recerques, reunions, activitats paral·leles com cinefòrums, exposicions, visites culturals, etc.\nEntrevistes als Mestres prèvies a les gravacions per tal de conèixer-los i saber més sobre el tema treballat.\nGravacions al plató de Vallès Visió TV i enregistraments als estudis de Ràdio Mollet per a l’elaboració del material audiovisual.\nLa primera part del projecte, la recerca del tema, s’ha treballat des de l’institut, amb l’objectiu de consolidar els coneixements curriculars de l’àrea de socials de l’alumnat de 4t d’ESO, 31 noies i 36 nois. Ells i elles han pogut adquirir els coneixements generals sobre el tema tractat per, després, poder focalitzar-los en la història de la nostra ciutat. Tot plegat s’ha treballat des d’un vessant interdisciplinar, ja que el treball audiovisual i les noves tecnologies s’han incorporat a la recuperació de la història oral.\nEl treball d’estudi local s’ha complementat amb el material publicat pel Centre d’Estudis Molletans, diferents articles i llibres sobre la història de Mollet i sobre el tema de l’aigua en concret.\nParal·lelament, han estat diverses les activitats que s’han organitzant per als alumnes i mestres participants:\nEl Centre d’estudis Molletans va fer a l’Institut una jornada de treball sobre eines per a treballs de memòria oral, amb l’objectiu de dotar el grup d’una metodologia i dels recursos bàsics per al desenvolupament d’un projecte d’aquestes característiques.\nEl Servei de Normalització Lingüística de Mollet va oferir a l’Institut una conferència sobre els noms de l’aigua a la ciutat, amb l’objectiu de donar a conèixer la terminologia, mots i frases fetes actuals, però també d’altres que s’utilitzaven al passat i que poden caure en l’oblit si no són recuperades.\nEl Centre d’estudis per la democràcia Jordi Solé Tura, va col·laborar amb la projecció de la pel·lícula Histories d’aigua, dirigida per l’Albert Solé. Ell va ser l’encarregat de la presentació i del fòrum posterior on van participar joves i Mestres.\nLa segona part del projecte es basa en reunions i espais de trobada entre els participants, un treball previ per a l’elaboració del guió de les entrevistes que després seran enregistrades al plató de Vallés Visió TV. El guió de les entrevistes, fet pels joves amb la supervisió dels professors, s’estructura en tres parts diferenciades. En primer lloc, una breu biografia personal de cada un dels mestres participants. En segon lloc, la pregunta El llac de Mollet, mite o realitat?, tema que ha estat transversal per a totes les persones entrevistades i, en tercer lloc, una pregunta obre la seva relació amb l’aigua, tot tenint en compte en quin vessant podien donar més informació segons les seves vivències personals.\nEl muntatge i l’edició dels vídeos ha anat a càrrec dels alumnes de 4t d’ESO en l’assignatura d’informàtica, guiats pel professor de la matèria, Jesús Álvarez.


SOMGENTBATART: "Art de Mar" - Mataró\n"Art de Mar" - Mataró\nArtistes nacionals i internacionals pintaran graffitis a la tanca d’obres de TecnoCampusMataró\nEl projecte "Art de Mar 07" portarà a una seixantena d'artistes a plasmar les seves obres a la tanca de ciment que envolta el terreny on es construeix TecnoCampusMataró. PUMSA promou aquesta iniciativa amb la coordinació de l'artista mataroní Mateo Lara. L'objectiu és impulsar l'art urbà i convertir l'espai en un referent artístic a nivell mundial.\nEl projecte es desenvoluparà entre els caps de setmana del 9 i 10 de juny i del 16 i 17 de juny. La temàtica que inspirarà als artistes que hi participen serà la de les noves tecnologies, en relació amb la construcció del parc tecnològic i de la innovació TecnoCampusMataró.\nEls participants a "Art de Mar 07" són 59 artistes urbans de renom, dels quals 50 són locals i nacionals, i 9 internacionals. Els graffitis que realitzin tindran un caràcter efímer, mentre durin les obres de TecnoCampusMataró, però la intenció és que es converteixin en un referent artístic a nivell local, nacional i internacional.\nEls artistes internacionals pintaran els seus graffitis el cap de setmana del 9 i 10 de juny. Casroc, Fuckl, CazN i Resm, de Bèlgica; Wany, Kactus i Maria, d'Itàlia; Focus, d'Holanda; i Dome d'Alemanya, realitzaran les seves obres sobre part dels 70 plafons de 2,5 x 2 metres que conformen la tanca d'obres de TecnoCampusMataró.\nEls artistes nacionals i locals ho faran entre aquest cap de setmana i el següent, el del 16 i 17 de juny. Aquests seran Pantone, Ausias i Seal, d'Alacant; Saturno i Ome, de Girona, i pintors del Maresme i de Barcelona, entre els quals destaquen Aserf, Baie, Eos, Jaik, Kain, Kets, Kram, Owen, Pez, Sagüe, Sendy's, She, Skum, Sort o Urih. PUMSA correrà amb les despeses de desplaçament, dietes i material utilitzat dels artistes participants.\nEn cas que quedin zones del mur sense treballar, està previst que el projecte es completi amb la participació d'altres artistes locals. En aquest cas, "Art de Mar 07" s'allargarà durant un mes en total.\ndimecres, 6 de juny de 2007 Publicat per Artístics a 18:53 |


EnForma33 by CNGranollers - Issuu\nNúmero 33 Abril Maig Juny 2011\nEstiraments També a l’aigua\nControls antropomètrics Evolució o estancament\nEntrena el cap\nPer a la pràctica esportiva\nMillora el rendiment Amb la dieta\nVèncer la fatiga\nCom tractar-la i evitar-la\nS’apropa la temporada d’estiu Campus, Diada del Soci...\nSumari Edita Club Natació Granollers Disseny Club Natació Granollers Coordinació i redacció Sara Ramos Col·laboradors Joan Rascón, Cristina Corral, Israel Muñoz, Irene Suárez, Vanessa Rodríguez, Patricia Gil, Laia Català Fotografia Club Natació Granollers, Xavier Solanas, Griselda Escrigas Publicitat Irene Suárez Redacció - Administració Lluís Companys, 8 08401 Granollers Tel. 93 870 45 99 comunicacio@cngranollers.org www.cngranollers.org\n3 Assemblea General 4 Temporada d’estiu 5 Controls antropomètrics 6 Vèncer la fatiga 8 Estiraments a l’aigua 10 Entrenar el cap 12 Les seccions esportives 14 Dieta i rendiment 15 Tot oci! 16 Diada del soci 20 Tot avantatges...\nModificats els Estatuts socials en Assemblea General Extraordinària El passat 28 de març es va celebrar l’Assemblea General Extraordinària, amb un únic punt a l’ordre del dia: Modificació dels Estatuts socials per adaptar-los al Decret 58/2010, de 4 de maig, de les entitats esportives de Catalunya. L’Assemblea va aprovar per unanimitat els quatre articles dels Estatuts que s’han hagut d’adaptar a la nova llei, abans de la celebració de les eleccions, previstes per al mes de juny.\nAssemblea General Ordinària S’aproven tot els punts de l’ordre del dia\nDonant compliment al què marquen els estatuts, la Junta Directiva que presideix Josep Maria Mas va procedir a la convocatòria de l’Assemblea General Ordinària, el passat dijous 28 d’abril a la salapolivalent del Club Natació Granollers. Una convocatòria anual, en la què es van aprovar tots els punts que marcaven l’ordre del dia. Davant els socis i sòcies que van assistir a l’Assemblea, el Sr. President va llegir l’Informe anual en el què va voler traslladar la felicitació que li va fer arribar el president de la Federació Catalana de Natació en considerar el Club Natació Granollers com “el club millor gestionat de Catalunya”. Josep Maria Mas també va demostrar la seva satisfacció pel nivell esportiu i resultats obtinguts durant l’any passat. I per unanimitat es va aprovar la Memòria 2010, un any ple d’èxits esportius. Per la seva part el Director General, el Sr. Joan Rascón, va presentar el resultat de l’exercici 2010. El director va destacar que tot i que l’entorn\neconòmic de crisi no ha ajudat, el Club ha tingut una situació de financera i econòmica sanejada i ha generat un resultat positiu. Fins i tot, es va poder fer una inversió de 217.104,27€ per millores de la instal·lació i serveis. Es va sotmetre a vot el resultat de l’exercici financer del 2010, i va quedar aprovat per unanimitat. Com també va ser aprovat el pressupost 2011, que va ser presentat “per a mantenir el mateix resultat que l’any anterior”, davant un horitzó 2011 no gaire encoratjador.\nS’apropa la temporada d’estiu!\nS’apropa el bon temps i amb ell l’obertura de les piscines exteriors. Així que ho estem preparant tot per a què del 13 al 17 de juny, el soci i usuari podrà fer el primer bany de l’any (si no ho ha fet abans a la Diada del Soci, el dia 11 de juny) ja que la piscina d’estiu restarà oberta de 12h a 15h. La temporada oficial, però, no començarà fins dissabte 18 de juny, en horari d’estiu habitual. Les piscines exteriors restaran obertes fins el 10 de setembre, sempre i quan les condicions meteorològiques ho permetin.\nXIVè Campus d’Estiu\nDel 27 de juny al 6 de setembre\nCurset de natació diari (al matí), amb monitor titulat i experimentat Esports d’equip (futbol, bàsquet, voleibol...) i aquàtics (waterpolo, sincro...)\naconsegueix fins al *\nManualitats i tallers educatius i creatius Activitats gimnàstiques i de psicomotricitat\nJocs aquàtics a les piscines cobertes i exteriors\nTarifes per setmanes naturals i Opcions horàries Juny-Juliol\tAgost-Setembre\nMigdia (inclou dinar)\t3h-15h\n1 Setmana 1\nPer cada setmana addicional 2\nOpció 1 dia 3\n1. Aquesta opció és vàlida només pel mes d’agost. Al mes de juny i juliol, el mínim de setmanes contractades ha de ser de 3. 2. A partir de la sisena setmana 3. Aplicable només pels incrits al Campus d’Estiu\nInscripcions al Centre d’Atenció al Client, a partir del 9 de maig. * Informa-te’n al Centre d’Atenció al Client\nEvolució o estancament? Actualitat Els controls antopomètrics Guanyar volum o definir. Perdre centímetres. Reduir el teixit adipós subcutani. Control el teu tant per cent de greix i de massa muscular. Equilibrar i compensar la teva musculatura. Quin és el teu objectiu?\n-Greix visceral -Edat metabòlica -Metabolisme bassal -Aportació calòrica\nPer tal de mesurar l’evolució cap a la consecució del teu objectiu i evitar l’estancament, així com per poder focalitzar la teva energia a l’hora de fer el teu entrenament, necessites conèixer quin és el teu estat real físic. El control antropomètric t’ajudarà a atacar estratègicament els teus punts febles, destinar correctament la teva energia, evitar la descompensació de grups musculars, aconseguir de forma més efectiva els teus objectius i visualitzar el teu ritme evolutiu.\nLIPÒMETRE: És una pinça de plecs per mesurar el greix subcutani de diferents zones.\nQuè és un control antropomètric? És un estudi individual de la composició corporal que es realitza amb la utilització de diferents aparells específics. Aquests donen uns registres que ajuden a valorar el teu estat físic tant esportiu com de salut. Què mesura un control antropomètric? En funció de la informació que es vol mesurar, els aparells utilitzats per a valorar el teu estat físic poden variar. En l’àmbit esportiu, però, s’utilitza els següents aparells, independentment de l’objectiu, ja que tots els resultats que es busquen millorar són estètics, de rendiment i de salut. TÀNITA: És un monitor de composició corporal. Aquest aparell incorpora els resultats de les últimes investigacions clíniques i innovacions tecnològiques. La seva informació és controlada pel Consell mèdic consultiu de Tànita. Els registres mesurables són: -Pes corporal -Percentatge de Greix corporal general i per segments -Pes massa muscular general i per segments -Percentatge Aigua corporal -Pes massa òssia\nEls registres són:\t-Pectoral -Tríceps -Bíceps -Subescapular -Suprail•liac -Abdominal -Anterior cama -Bessons\nCINTA MÈTRICA: És una cinta mètrica que s’utilitza per mesurar els contorns corporals. Els registres mesurables són : -Pit -Braços en relaxació -Braços en contracció -Abdominal -Maluc -Cames en relaxació (Cuixa i bessons) Aquests registres, aporten una valoració de l’estat físic, per poder replantejar l’entrenament de cara a un objectiu concret i, així, evitar l’estancament!\n+info al Centre d’Atenció al Client\nen una lesió muscular és millor aplicar fred primer i calor després? El gel és el millor tractament per a una lesió muscular, perquè refredant la zona ajudem als capil•lars danyats a deixar de sagnar i això disminueix la inflamació. No obstant, però, s’ha de tenir cura perquè si el fred és excessiu o si s’aplica durant massa estona sense interrupció pots danyar la zona. A més a més, el gel no ha de contactar directament amb la pell, sinó que s’ha de posar dins d’una bossa i després embolicar-la en un drap. És fonamental no sobrepassar-se dels 10 minuts sense interrompre l’aplicació. Després de les primeres 48-72 hores, quan la inflamació s’hagi reduït, és bo aplicar-hi calor. La raó és que la calor produeix vasodilatació capil•lar, fent que la sang porti més quantitat d’oxigen i nutrients al teixit que s’està regenerant.\nVèncer la fatiga en l’entre Excés de treball físic superant els límits de tolerància. Deficiència en els descansos. No respectar els períodes de repòs. Una alimentació i hidratació incorrectes i insuficients. Són les principals causes per les quals una persona arriba a tenir fatiga, és a dir, a tenir aquella sensació de cansament o esgotament que es produeix en realitzar un exercici físic.\nLa fatiga no només provoca una sèrie de carències i alteracions fisiològiques (motora i coordinativa), sinó que també ve acompanyat d’unes altres carències a nivell nerviós (mental, sensorial i emocional), provocant diversos símptomes:\n- Falta de coordinació en els moviments i errors en l’execució - Desig de deixar de realitzar els exercicis - Irritabilitat i apatia\n- Sensació de cansament, inclús en realitzar - Alteracions de la son les accions més simples i lleugeres - Pèrdua de pes - Pesadesa muscular, en ocasions acompanyada de molèsties o petits dolors - Descens exagerat en el rendiment - Alteracions en el ritme cardíac i respiratori\n- Manca de concentració i atenció\na enament Com tractar-la... Primerament s’ha de diferenciar la fatiga sobrevinguda degut a un esforç puntual i la produïda per un treball prolongat i continuat en el temps que donaria lloc a un estat de sobreentrenament. En el primer cas, és aconsellable realitzar un treball de recuperació i relaxació, i fins i tot aplicar alguna tècnica de recuperació com el massatge o la hidroteràpia. En el cas de sobreentrenament hauríem d’analitzar les causes i actuar en conseqüència, però en termes generals es recomana reduir el treball o realitzar un repòs esportiu si fos necessari, dieta adequada i inclús l’aportació de suplements vitamínics si el metge ho recomana, utilitzar mètodes de relaxació i respiració per a disminuir la tensió nerviosa, realitzar escalfaments al principi de cada sessió de treball i acabar totes elles amb exercicis de recuperació i de tornada a la calma...\nNo paris de cop la teva activitat, sinó que procura anar reduint de manera gradual. I és que el fet de detenir-se precipitadament evita que la circulació segueixi activa, el que fa que ens fatiguem més i que s’augmenti el temps necessari per a la posterior recuperació. Sigues intel•ligent a l’hora de planificar la teva rutina i ves variant la intensitat dels exercicis per dies. Si un dia realitzes sèries d’alta intensitat, programa per al dia següent una jornada de descans o una activitat molt més lleu. Els moments de descans són també necessaris per a assimilar l’activitat i recuperar els muscles correctament, a més a més d’evitar la fatiga o i fins i tot les lesions.\nMenja i dorm correctament. Tant l’alimentació com les hores de son mínim necessàries són també importants pel que fa a l’activitat física i en el rendiment esportiu. És la millor forma de compensar, alimentar i retornar al nostre organisme el que li hem pres durant l’esforç. Recorda que una bona ració d’hidrats i proteïnes pot ser el què el cos t’estigui demanant després de l’exercici per a restablir i enfortir els músculs.\nLa hidratació és essencial. Beure abundant aigua i líquids abans, durant i després de l’exercici, ha de ser un ‘pas obligat’ més en les nostres rutines. El metabolisme i les reaccions químiques per a moure els nostres muscles necessiten aigua. Si tenim sensació de set, segur que la fatiga estarà també propera a presentar-se.\nEn la mesura del possible, reserva’t un temps per als banys de contrastos. En alternar la temperatura de l’aigua, entre calent i més fred, pot ser de gran ajuda per a activar la circulació sanguínia, contraent i dilatant els vasos. El que, a més a més, propiciarà l’eliminació dels metabòlits que potencien la sensació de fatiga i inflamació muscular.\nAbans i després de\nEntrenar i no estirar provoca un enorme desequilibri muscular, que a mig termini pot derivar en lesió. Estirar ha de ser una rutina diària per a qualsevol persona, ja que elimina les tensions del cos, i inclús de la ment.\nLa manca d’exercici físic fa contraure els nostres músculs atrofiant-los i escurçant-los, i l’excés d’exercici físic els escurça en augmentar la massa muscular. La mobilitat de les articulacions va disminuint amb el pas dels anys i la manca d’exercici, donant pas moltes vegades de forma prematura a l’aparició de processos degeneratius com l’artrosi, que limita de forma important la mobilitat de les zones afectades. Per prevenir la degeneració de les articulacions és important mantenir un alt grau de mobilitat articular. En estirar els músculs portem a les articulacions al seu grau de mobilitat fisiològica i tornem els músculs a la seva longitud normal. L’estructura òssia de les articulacions, els tendons, els lligaments, les càpsules articulars, les lesions prèvies i el teixit connectiu que envolta als músculs poden ser un factor que limita la flexibilitat. Beneficis de fer estiraments Articulacions: - Atenua les malalties degeneratives - Estimula la lubricació articular - Frena la calcificació del teixit conjuntiu - Evita i alleuja dolors articulars Músculs i tendons: - Alleuja el cansament - Augmenta l’extensió del músculs, per tant, la flexibilitat i elasticitat - Millora la capacitat de moviment - Augmenta la temperatura local - PrevEU i alleuja traumatismes, contractures musculars, torçades, tendinitis i problemes d’esquena - Redueix el dolor muscular després d’entrenar (entrenament agressiu) - Augmenta el guany de força per l’augment del rang de moviment - Preveu l’enduriment muscular\nSistema cardio-respiratori: - Disminueix la tensió arterial (excepte en els estiraments de tensió activa) - Millora el funcionament de la circulació sanguínia prevenint problemes circulatoris com varius o cel•lulitis - Millora el funcionament del sistema respiratori - Augmenta la capacitat pulmonar - Augmenta la irrigació sanguínia del teixit ossi i les articulacions afavorint l’aportació de nutrients com el calci, la vitamina D... Sistema nerviós: - Redueix l’estrès - Augmenta la consciència del propi cos, la propiocepció i el desenvolupament del esquema corporal, aconseguint-ne així millor rendiment - Potencia la coordinació i aprenentatge dels esquemes motors - Tranquil•litza i relaxa\nA més a més... - Millora la recuperació - Redueix el risc de lesió - Redueix el risc de postures mantingudes - Millora la postura - Enforteix els ossos y redueix la pèrdua de massa òssia que es produeix en processos com l’osteoporosi - Poden ajudar-nos en problemes com la fascitis, síndrome del túnel carpià, insomni, menstruació, ciàtica, mal de cap... Quan estirar? • Després d’escalfar i sempre en acabar de fer exercici • En qualsevol moment del dia, a la feina, durant l’exercici, al llevar-se, abans d’anar a dormir... • Estirar com a mínim 3 o 4 vegades per setmana per mantenir la flexibilitat\nAbans de nedar és important fer estiraments, tot i que sembla que aquesta pràctica està del tot oblidada per part dels nedadors. Abans d’entrar a l’aigua, però, és convenient estirar els músculs més implicats: pectorals, bíceps, tríceps, dorsal i espatlla, i musculatura del tren inferior: quàdriceps, isquiotibials i bessons. A més a més, hem de tenir en compte que en entrar a l’aigua hi ha una diferència notable de temperatura, amb el què si fem un escalfament previ millor que millor. Un parell de piscines a baix ritme i tornar a estirar ja dins l’aigua, serà perfecte per acabar l’escalfament abans de posar-nos a entrenar. Podem fer ús dels elements de la piscina:\n- agafant-nos de les dues barres de l’escala podem estirar les dorsals - utilitzarem els esglaons per estirar els bessons\n- recolzar la mà a la vorera de la piscina i girar el tronc per estirar el pectoral.\nA la vorera:\nSobretot quan ens estem iniciant en la natació els petits músculs del peu poden patir rampes pel sobreesforç i la incorrecta tècnica. Estira bé la zona plantar per evitar o reduir el dolor. A partir d’ara... no serveixen les excuses! Podràs gaudir d’una nova zona d’estiraments a les piscines. Posem a disposició del soci unes estores individuals per poder realitzar els estiraments de forma completa i còmoda. I si no saps com estirar... demana assessorament als tècnics d’aigua.\ne nedar... ESTIRA!\tCom estirar? • Escalfar sempre abans d’estirar • La forma més adequada és una tensió suau i mantinguda, una vegada aconseguida la tensió òptima mantindrem l’estirament almenys 15 segons per cada múscul. Quan notem que la tensió cedeix, augmentarem una mica més y tornarem la mantenir la posició durant 15 segons més • Hem de posar atenció en el múscul que estem estirant • La posició inicial ha de ser confortable i han d’haver-hi bons recolzaments per evitar contraccions d’altres músculs • Adaptar els exercicis a l’estructura muscular, flexibilitat, qualitats físiques i graus de tensió de cada persona • La respiració ha de ser lenta, rítmica i controlada. Agafarem aire pel nas i l’expulsarem lentament per la boca quan estiguem augmentant la tensió muscular. A continuació, durant l’estirament, respirarem lentament • Si la posició impedeix respirar amb naturalitat es que no s’està relaxat. Hem de disminuir la tensió, fins que es pugui respirar amb naturalitat Com no estirar? • No fer rebots. Els estiraments han de ser relaxats i graduals • No estirar el múscul fins sentir dolor, hem de notar la tensió muscular quedant-nos al límit del dolor però sense arribar a sentir-lo • No passar-se. Si l’estirament es excessiu podem produir una contractura • No aguantar la respiració durant l’estirament • No sobreestirar el múscul, pot ser tant perjudicial com no estirar • No estirar un múscul si està contracturat, es pot accentuar el problema\nSabies que... Hi ha molts dolors d’esquena que es podrien evitar fàcilment amb senzills exercicis d’estiraments selectius dirigits als principals grups musculars implicats en la majoria dels dolors funcionals provocats per tensions, males postures... Has de saber que els músculs estan protegits pel “reflex miotàtic o d’estirament”, que fa que aquests es contreguin cada vegada que es realitzi un estirament excessiu, per moviments bruscos o forçats. És un mecanisme de defensa per evitar lesions musculars. Quan es desencadena aquest reflex s’està limitant la capacitat d’elongació muscular i no s’aconsegueix cap efecte positiu. Compte amb els estiraments forçats per una altra persona, ja que no es pot aturar la tracció en el moment que resulta perillosa. Obliga al teu ajudant a que sigui molt progressiu i acurat. Si l’exercici és estirat hem de mantenir l’esquena en total contacte amb el terra. Dempeus s’ha de mantenir l’esquena recta. Els esportistes de resistència tenen un factor extern que els limita la flexibilitat a llarga durada i és que repeteixen el mateix patró motor constantment.\nEntrenar el cap per a la pràctica\nPer molt que invertim hores i hores a entrenar, no aconseguirem els nostres objectius si el nostre cap no funciona. I és que és molt important tenir el cap centrat i al cent per cent per a poder afrontar el nostre entrenament, perquè és durant un esforç que el nostre cervell absorbeix part del protagonisme en la direcció del desenvolupament de l’activitat. Ens poden fer mal les cames i continuar, però si el cap diu que no, l’entrenament es pot donar per acabat.\nEntrenar el nostre cos, a priori, és molt més fàcil que entrenar la nostra ment. Amb plans d’entrenament i dedicant-hi temps podem ferho... però, per aconseguir el millor rendiment cal que el nostre cap també estigui entrenat. Això significa tenir cura de la nostra consciència, la nostra ment, la nostra motivació... és a dir, aconseguir pensaments positius davant d’un repte o simplement per a entrenar dia a dia amb il•lusió i ganes d’esforçar-nos. Et donem alguns consells per a ajudar a tenir el cap ben entrenat davant la pràctica esportiva:\na esportiva Motivació prèvia Si en plantejar-nos un entrenament ens mentalitzem positivament en l’esforç a realitzar, segur que serà molt més fàcil de realitzar.\nen alguna part del cos, el cansament d’algun múscul, la sabatilla esportiva que pressiona més del compte... quan rebem aquesta informació pensarem automàticament en una altra qüestió, en lloc d’entrar en una espiral negativa.\nMotivació personal Hem d’aprendre a automotivar-nos, a animar- Anar per parts nos mentalment mentre dura l’entrenament amb No hem de pensar en l’entrenament com un conpensaments positius que ens nodreixin d’energia. junt inseparable, com un tot indivisible, sinó que anirem pas per pas. És a dir, que una vegada Idees positives superat el primer ‘tram’, pensarem en superar un Durant un esforç anirem rebent multitud segon i així successivament. Hem d’aconseguir d’informació des del nostre cervell sobre el mal gaudir de cada moment de l’entrenament.\nMirar enrere No s’ha de començar l’activitat pensant en tot el què hem de fer, ja que ho estarem patint ja des del principi. A mesura que vagi passant l’entrenament, anirem pensant en el què ja s’ha superat i no en tot el que ens queda per superar. Ho fem perquè volem Durant l’esforç, el nostre cervell intentarà enviarnos en algun moment un pensament negatiu... és llavors quan hem de tenir paciència perquè normalment és passatger i el què en un primer moment es veu de color negre, de seguida canvia de color. Davant d’aquesta situació, hem de pensar que el que estem fent és el què volem fer en aquest moment. Un mica d’aigua o menjar alguna cosa, també ajudarà a desviar l’atenció d’aquest pensament negatiu.\nls esportistes de la\nProp de 500 esportistes del Club Natació Granollers van desfilar pel pavelló municipal del Parquet, en la presentació d’equips d’aquesta temporada 2010/11. Va ser dimecres 23 de març, en el marc de la Festa dels Esportistes, on hi van estar representades les seccions de natació, natació sincronitzada, waterpolo, gimnàstica artística femenina i masculina. Durant l’acte, a més a més, el Club va reconèixer els esportistes més destacats de la passada temporada 2009/10.\nTriplet per als combos granollerins Triplet pel Club Natació Granollers, que es va penjar l’or en totes les categories disputades al Campionat de Catalunya de Rutines Combinades, celebrat dissabte 5 de març a Granollers. Superioritat tècnica de l’equip infantil granollerí, que es va proclamar campió de Catalunya amb un total de 76,3625 punts. La medalla de plata va ser pel primer equip del CN Kallipolis, amb 74,2250 punts, i la medalla de bronze se’l va endur el combo de l’equip B del CN Kallipolis, amb 71,7125 punts. Les alevins també es van endur la medalla d’or (67,6750 punts) per davant del CN Kallipolis, segones (64,2625) i l’’equip B del CNG, terceres (56,5500 punts). Les júniors del CNG, les darreres en actuar, van presentar el combo “Bollywood” –que al passat Campionat d’Espanya Absolut va fer medalla de plata-, i que va merèixer la màxima puntuació de la competició. Amb un total de 82,1000 punts, les júniors es van proclamar campiones de Catalunya. El subcampionat va ser pel CN Kallipolis, amb 80,0500 punts, i la medalla de bronze va recaure sobre el Club Natació Calella, amb 64,8375.\nMolt bon campionat per al CNG, tant a nivell esportiu com organitzatiu. Durant tota la jornada, les grades han estat a vessar, amb un públic molt entregat. A més a més, es va comptar amb la presència de la selecció espanyola absoluta, que va fer una exhibició, delectant el públic amb la seva coreografia de l’equip tècnic, que ha estat molt aplaudida.\nLes fèmines, a Primera Divisió de la Copa d’Espanya Absoluta\nAgustí Pericas, campió d’Espanya amb la selecció infantil\nMolt bona l’actuació de les dotze nedadores del Club que van participar a la Copa d’Espanya Absoluta que va tenir lloc del 8 al 10 d’abril a Castelló. Les fèmines, que per primer cop disputaven la Primera Divisió, no només van aconseguir l’ascens, sinó que també s’han consolidat a la categoria, en classificar-se en la cinquena posició, a només 24 punts del Mediterrani.\nPreparats per acollir el Campionat de Catalunya Absolut de gimnàstica El segon cap de setmana de juny, el Club organitzarà dos grans esdeveniments esportius de gimnàstica artística, que es desenvoluparà al parquet. Dissabte 11 i diumenge 12 de juny, a partir de les 9h, se celebrarà el Campionat de Catalunya Absolut de gimnàstica artística femenina, on es disputarà la fase final de Base i Via Olímpica (dissabte) i Promogym (diumenge). Per altra banda, dissabte 11 de juny a les 21:30h, tindrà lloc el tradicional festival de fi de curs de les seccions de gimnàstica artística femenina i gimnàstica artística masculina.\nEl waterpolista Agustí Pericas s’ha proclamat campió d’Espanya infantil per Federacions Territorials al campionat que la selecció catalana ha disputat del 15 al 17 d’abril a Jaén. Pericas, el boia granollerí de l’equip català, ha contribuït amb 5 gols a la victòria de la selecció, que ha aconseguit la copa de campions essent invicte, guanyant a Madrid a la semifinal (15-8) i al Ceuta (11-5) a la final. Recordem que Pericas ha participat des de principi d’any als entrenaments i concentracions que organitzava la Federació Catalana de Natació al Centre d’Alt Rendiment, i que finalment va ser seleccionat per a ocupar un lloc a l’equip català infantil que ha participat en aquest campionat estatal.\nMillora el rendiment!\nSaber què cal menjar, quan i com, és essencial per mantenir un bon rendiment, assegurar-se una bona recuperació i seguir gaudint amb l’entrenament. Us donem alguns consells dietètics per poder solucionar alguns dels problemes que un esportista es pot trobar quan se sotmet a un entrenament.\nBaix rendiment en l’entrenament\nHi ha diverses raons que poden influir en tenir un baix rendiment en l’entrenament. Però pel que fa a la dieta és conseqüència directa d’un consum inadequat de calories, perquè això fa que el múscul estigui per sota dels nivells òptims de glucogen i triglicèrids, que és la benzina que el cos fa servir per a l’exercici. A més a més, una baixa aportació d’hidrats de carboni també influeix. I és que els esportistes han de prendre, si més no, 8g d’hidrats de carboni per kg de pes per a un entrenament moderat, i més de 20g d’hidrats de carboni per kg de pes per a entrenaments d’alta intensitat.\nCal beure prou per no deshidratar-se i prendre suficients sals minerals per tal d’evitar les rampes.\nDificultat per eliminar el greix\nL’ideal és que la dieta no contingui més d’un 25-30% de greix. Un gram de greix té 9 calories, els hidrats de carboni i la proteïna tenen 4 calories per gram. L’excés d’hidrats de carboni es converteix en greix. O sigui, el que el nostre cos no fa servir passa a formar greix ja que el magatzem de glucosa és petit. Els hidrats de carboni d’absorció ràpida, com les begudes ensucrades, dolços... es converteixen en greix amb molta facilitat. Per altra banda, l’idoni és menjar 4-5 vegades al dia. Si no es fa així, els menjars seran més abundants i, per tant, es menjaran més calories. Tingues present que el fet de menjar només dues vegades al dia farà que augmentin les reserves de greix.\nEls esportistes necessiten una aportació extra de proteïnes per frenar el dany que l’entrenament produeix al múscul. Haurien de consumir 1,6 g per kg de pes i dia.\nRecuperació lenta després dels entrenaments\nÉs important beure aigua i beguda isotònica, a més a més de prendre hidrats de carboni i proteïna just l’hora següent en haver acabat l’entrenament. No consumir una beguda d’hidrats de carboni, i proteïna durant l’entrenament també frena la recuperació. S’ha comprovat que si es consumeix una beguda d’aquestes característiques durant l’exercici, s’accelera la recuperació muscular i augmenta el rendiment per al proper entrenament.\nLesions freqüents d’os\nEl calci és necessari per mantenir sans els ossos. Cal prendre 3-4 racions d’aliments rics en calci, així com lactis baixos en greix. El consum de begudes amb gas o l’excés de cafeïna poden fer disminuir l’absorció de calci.\nÉs deguda a la deficiència de ferro. El percentatge de dones amb deficiència de ferro és molt alt. Sobretot en les esportistes de resistència. La manca de ferro causa anèmia i és una de les causes més importants de fatiga crònica. A més a més cal menjar sovint, cada 2 o 3 hores, a més a més de no saltar-se l’esmorzar a base de fruita, cereals, iogurts. D’altra banda, cal evitar excedir-se en sucres i prendre begudes alcohòliques.\nLa cafeïna afecta de manera diferent a cada persona. Si es tenen problemes per dormir, cal provar si la cafeïna n’és la causa... I si és així, deixar de prendre-la. L’alcohol, per la seva banda, disminueix la qualitat del son.\nRefredats i grips freqüents\nLa glutamina millora el sistema immunitari. Caldria prendre una suplementació de glutamina en esports de resistència. No prendre la quantitat adequada d’hidrats de carboni durant i després de l’entrenament, pot causar baixades de defenses, degut a la deplació muscular. Consumint una beguda isotònica durant i després de l’exercici reduiria aquest efecte.\nProblemes gàstrics durant l’entrenament\nL’intestí no pot absorbir més d’un litre de líquid per hora i de 40 a 60 g d’hidrats de carboni per hora durant l’exercici. Si es consumeix més, pot causar problemes gàstrics. Així que el millor és no menjar massa durant l’exercici. Cal saber, a més a més, escollir el que es menja durant l’entrenament. Moltes fruites, nous i begudes amb gas o sucs poden causar problemes intestinals... És millor prendre begudes esportives, gels, aigua i barretes energètiques.\nLa proteïna és el principal nutrient del teixit muscular. Es necessiten 1,6 g per kg de pes i dia. I si no hi ha una adequada ingesta de calories per donar-li al cos la quantitat que necessita, farà que s’hagi de fer servir el múscul com a energia extra i, per tant, hi haurà una deplació muscular.\nEl llibre LA PASIÓN DE CORRER\nFrancisco Medina Plaza & Janes\nCada vegada hi ha més persones que senten la irresistible necessitat de vèncer la mandra i posar-se a córrer. L’autor del llibre indaga en les motivacions i en les anècdotes que comporta la pràctica del footing o running, recorrent, a més a més, als testimonis d’un gran elenc d’aficionats, molts d’ells cèlebres (periodistes, esportistes, polítics...).\n22a Travessa Turó de l’Home - La Garriga 15 de maig – 6:00h Distància: 42.000 m. Preu: 20 euros www.cegarriguenc.org\nVII Cursa els 10 de Granollers\n28 de maig – 18:00h Distància: 10.000 m. Preu: de 10 a 12 euros http://els10kmdegranollers.blogspot.com\nPassejada popular d’orientació (Mataró) 29 de maig– 9:00h Preu: 2 euros www.oros.orientacio.org\nI Cursa Nocturna l’Endimoniada (Badalona)\nwww.foursquare.com És una plataforma mòbil basada en la geolocalització, que fa que les ciutats siguin més fàcils i interessants per a explorar. En fer check-ins a través de la app o sms d’un smartphone, els usuaris comparteixen la seva ubicació amb els amics, mentre guanyen punts i badges virtuals. A més a més, permet als usuaris compartir informació sobre els llocs que visiten i trobar suggeriments pertinents sobre llocs propers. Busca el Club Natació Granollers a Foursquare i comparteix la teva experiència amb els teus amics!\n4 de juny – 21:30h Distància: 17.000 m. Preu: de 12 a 17 euros http://endimoniada.blogspot.com\nIII Iron Trail Les Medes (Estartit/Torroella de Montgrí)\n12 de juny – 8:30h Distància: Natació (1.800 m.) Cursa Trail (13.500 m.) BTT (20.000 m) Preu: de 17 a 42 euros http://triatlotraillesmedesmontgri.blogspot.com\nDiada del Soci Dissabte 11 de juny\nArriba la cinquena edició de la Diada del Soci, que enguany tindrà lloc dissabte 11 de juny, un cap de setmana abans de què s’inauguri oficialment la temporada d’estiu amb l’obertura de les piscines descobertes. Serà una jornada durant la qual el soci podrà accedir a la instal·lació amb familiars i amics, participar de les diverses activitats que s’han programat durant el matí... i gaudir del primer bany de la temporada. Reserva aquest dia a la teva agenda, fes un cop d’ull al programa de la Diada, i inscriu-te gratuïtament a les activitats i... no oblidis convidar la teva gent!*\n08:30h Caminada popular i esmorzar\nInscripcions gratuïtes al CAC, fins el 3 de juny. Places limitades.\n08:30h Cursa popular i esmorzar\n10:00h Fes el primer bany de la temporada: Obertura de les piscines exteriors 10:00h Esmorzar infantil, jocs, circuits aquàtics i tallers fins a les 13:00h a la zona exterior 10:30h Competició familiar: diferents activitats per a què pares i fills passin una bona estona junts! 10:30h Pedaleja amb ritme: Masterclass d’spinning (55’)\n11:45h Boot Camp: encara no l’has provat? (55’)\n14:00h Fi de la Diada 14:00h - 18:00h Gaudeix de la zona exterior! * El soci numerari podrà convidar a màxim tres adults (a partir de 15 anys), que hauran d’accedir en el mateix moment a la instal·lació. Els nens i nenes podran entrar, sempre i quan vagin acompanyats en tot moment pel soci numerari.\nEl CNG acull la II Trobada de Gerents de Clubs de Natació de Catalunya\nEl Soci Una trentena de persones, a la donació de sang\nUn total de 30 persones van participar a la campanya de donació de sang que el Banc de Sang i Teixits va organitzar al Club Natació Granollers durant la tarda del dilluns 11 d’abril. La recapta, que es va dur a terme de 17:30h a 21:30h, va rebre un total de 26 donacions, dos dels quals ho feien per primera vegada, i 4 oferiments. El Club Natació Granollers va acollir la II Trobada de Gerents de l’Associació Empresarial de Club de Natació de Catalunya (AECNC), que va tenir lloc divendres 11 de març. Una vintena de gerents de clubs catalans participaran en aquesta trobada, entre ells el CN Terrassa, CE Mediterrani, CN Barceloneta, CN Tarraco, CN Olot... El tema principal d’aquesta cita va ser la Fidelització de Socis, que va ser exposat pel director general del CN Granollers, Joan Rascón, i l’adjunt a direcció, Cristina Corral. Després de la conferència es va obrir la taula rodona sobre el tema en qüestió, i la trobada va finalitzar amb una visita guiada per les instal•lacions del Club. El Club Natació Granollers forma part de la Junta Directiva de l’AECNC, liderant la comissió de formació i de desenvolupament del capital humà.\nAquest és el setè any consecutiu que el Club Natació Granollers acull la campanya de donació de sang a càrrec del Banc de Sang i Teixits, amb el què es col•labora per a què aquest organisme pugui disposar i distribuir productes sanguinis amb els què donar assistència als hospitals i clíniques de Catalunya.\nB O O T CAMP\n+reNdiment +RESULTATS nova activitat ACCEPTA EL REPTE I S U P E R A’ T !\nMillora el teu rendiment físic i aconsegueix resultats òptims amb les noves sessions d’entrenament a l’estil militar\nExperimenta noves sensacions cada setmana amb un entrenament d’alta exigència i rendiment\nREPROGRAMA ELS TEUS ABDOMINALS amb\nper a la primera edició del programa del mes de maig! Properament... reeditarem el programa Contacteu amb la cap de fitness, Vanessa Rodríguez.\nMés Per ser soci del CNG... els avantatges es multipliquen, només presentant el carnet de soci avantatges empresa\nGirona 159 - Granollers Tel. 93 844 35 71 www.hnos-almansa.net\n5% de descompte en qualsevol producte (no acumulable a d’altres ofertes) Vàlid fins: 31/12/2012\nGARATGE ELOY c/ Jordi Camp, 40 - Granollers Tel. 93 840 50 02 www.cocisaeloy.citroen.es\n- Canvi d’oli i de filtre per 69 euros - 50% dte. en el segon pneumàtic - 25% dte. en els elements de seguretat: pastilles, frens i amortiguadors - 10% dte. en mà d’obra i peces resta de reparacions Vàlid fins: 31/12/2012\n1a sessió d’axil·les gratuïta tant sols per informar-se (visita informativa+test de les zones a tractar+pressupost Santa Anna 6, 1-B - Granollers gratis i sense compromís) Tel. 93 870 86 89 25 % de dte. en la primera sessió en qualsevol zona www.optimlaser.com (excepte axil·les) i 10% lineal en les sessions successives. Vàlid fins: 31/12/2011 Av. del Parc 1, entr.1 - Granollers 10% de descompte en la subscripció a la revista Tel. 93 870 61 23 www.revistadelvalles.com Francesc Macià 62 - Granollers 10% de descompte en qualsevol producte de la botiga Tel. 93 870 54 14 Vàlid fins: 31/12/2011 http://100x100padel.com Valldoriolf 1 -Les Franqueses Tel. 93 840 71 32 www.sidorme.com\nAnselm Clavé 51-53 - Granollers 10% de descompte en la botiga Vàlid fins: 31/12/2011 Tel. 93 879 09 49 www.base-benitosports.com Francesc Macià, 156 - Granollers - 10% de descompte en el manteniment del seu cotxe - Diagnòstic de Seguretat gratuït - Reparació del cotxe menTel. 93 879 56 45 tre està al CNG (de dll a div de 8h a 20h i dss de 9h a 14h) www.midas.es Vàlid fins: 31/12/2011 Alfons IV, 16 - Granollers Tel. 93 879 67 66 www.risollis.com\nJoan Prim 58 - Granollers Tel. 93 879 44 04 www.viajestejedor.es\n(Dimecres i Dijous de 9:30h a 19h) PACK 1: Rentar+Assecar+Cond. = Ell:8€ - Ella:15€ PACK 2: Rentar+Tallar+Assecar+Cond.= Ell:15€-Ella:30€ PACK 3: Rentar+Color+Assecar+Cond. = Ell:20€-Ella:40€ Vàlid: 31/12/2011 - 6% dte. als paquets turístics de les majoristes preferents o autoritzades. Els considerats promocionals podran ser exclosos o amb descompte reduït. -6% dte. als creuers, sobre la millor tarifa o promoció existent en el moment de la reserva. - 8% dte. als paquets turístics “AVIOTEL-AVIOTREN”. Vàlid fins: 31/12/2011 DESCOMPTES: 20% de descompte en tots els tractaments odontològics. GRATUÏT: Serveis preventius gratuïts Vàlid fins: 31/12/2012\nBELLESA... Per a sentir-te encara més guapa/o! Aprofita-te’n de les condicions especials d’aquest centre especialitzat en fotodepilació. Av Sant Esteve, 18 Granollers Tel. 93 879 60 99 www.byebyepelos.com\n- Fotodepilació: 20% dte. en tractament - Fotorrejoveniment: 20% dte. en tractament Vàlid fins: 31/12/2010\nENSENYAMENT... Si vols aprendre anglès, perfeccionar l’idioma, fer una estada a l’estranger o preparar-te per un examen oficial... ara és el moment. Vinyamata 1, 2n Granollers Tel. 610 36 31 36\nMatrícula gratuïta als cursos d’anglès Vàlid fins: 31/12/2012\nOCI... Quina pel·lícula vols anar a veure? Ara podràs gaudir-la a un preu de cine!\nCrta. Granollers - St. Celoni Pol. El Ramassar - Granollers Tel. 93 840 15 90 www.ocine.es\nPreu de dia de l'espectador de dilluns a divendres Vàlid fins: 31/12/2012\nRevista Club Natació Granollers (abril-maig-juny)


"Molts diuen que la diferència entre ximpanzés i humans és de tot just un 1%... no és així".\nLa història de la radioactivitat ha sofert una profunda renovació en els darrers anys . Considerada com un simple antecedent de la física nuclear, s'ignoraven aspectes rellevants en la matèria com son les connexions socials, industrials i culturals. La tesi de Néstor Herran,...\nInvestigadors de la UAB estudien com obtenir adobs orgànics dels residus\nUn equip d'investigadors del Grup de Compostatge de Residus Sòlids Orgànics del Departament d'Enginyeria Química de la UAB estan estudiant com controlar la temperatura en el procés de compostatge de residus, una tècnica biològica que permet...\nEstudien l'origen d'una bactèria que afecta als porcs\nUn grup d'investigadors de la UAB ha intentat conèixer noves dades de la Haemophilus parasius, un bacteri patògen del porc que quan s'infecta produeix malaltia sistemàtica. A l'estudi, s'ha confirmat la variabilitat de H. Paraseis, a nivell genètic,...\nCom es va formar el caolí de "Los Menucos", Argentina\nEn la fabricació de productes tan diversos com el paper, la porcellana, les pintures o els cosmètics intervé un mineral, el caolí, que cada cop és més sol·licitat. La UAB ha participat en un treball de recerca a ?Los Menucos?, a la província argentina de Río Negro, amb...\nMillors resultats del que es pensava al tractament de la hidrocefàlia\nLa hidrocefàlia de "pressió normal" és una rara malaltia de la que encara sabem poc. La causa més freqüent és una anomalia en els mecanismes de l?eliminació d?una substància de l?interior del crani, el líquid cefalorraquidi. Habitualment, el...\nMajor precisió en l'ús de pantalles de cristall líquid com a moduladors de llum\nLes pantalles de cristall líquid són un element molt comú com a visualitzador (display) en els dispositius actuals de l’electrònica de consum. Investigadors del Departament de...\nEl CeRPTA de la UAB elabora un nou pa sense gluten\nInvestigadors del Centre Especial de Recerca Planta de Tecnologia dels Aliments (CeRPTA) de la UAB han desenvolupat, per primer cop, un pa amb un 0% de gluten que supera amb escreix la qualitat dels productes actuals per a celíacs. El producte ha obtingut un 100%...\nUna clau per a entendre la biodiversitat i l'evolució dels bivalves\nExisteixen unes 20.000 espècies de mol·luscs bivalves, un dels grups d'invertebrats més antics i evolutivament més exitosos. A l?Àrea de Paleontologia, del Departament de Geologia de la UAB, s'està investigant...


Un incendi en un hotel de Lloret obliga a desallotjar més de 370 persones i atendre 7 intoxicats\nCatorze dotacions de bombers han treballat en un incendi que s'ha originat a la planta baixa de l'hotel Gran Garbí de Lloret de Mar. Hi ha 376 desallotjats i s'han hagut d'atendre 7 intoxicats lleus per inhalació de fum. El foc ja està apagat, però els bombers analitzen les causes per saber si els clients i el personal podran tornar-hi aviat.\nRedacció 08/03/2013 - 15.11 Actualitzat 08/03/2013 - 15.37\nUn incendi a l'hotel Gran Garbí de Lloret de Mar ha obligat a desallotjar clients i personal de l'establiment mentre s'han dut a terme els treballs d'extinció, segons han informat els Bombers de la Generalitat. Els bombers han arribat a lloc cap a les 13.45, després de la recepció de l'avís d'emergència.\nSegons han precisat, de moment, les flames han afectat el menjador de l'hotel, ubicat a la primera de les sis plantes de l'edifici. Hi ha 376 desallotjats i s'han hagut d'atendre set intoxicats lleus per inhalació de fum. El foc ja està apagat, però els bombers analitzen les causes per saber si els clients i el personal podran tornar-hi aviat.\nEn l'incendi, hi han treballat catorze dotacions terrestres dels Bombers de la Generalitat. A més, al lloc s'hi han desplaçat vuit patrulles dels Mossos d'Esquadra i de la Policia Local, al costat d'unitats del Sistema d'Emergències Mèdiques.


Als espanyols ens tenen mania (Sebastià Alzamora)\nLa versió oficial sobre el cas Joan Carles insisteix a ofendre la intel·ligència dels ciutadans\n3 min. 14/07/2020 21:48\nLlegesc en aquest diari les noves revelacions del serial de la Corona espanyola, segons les quals el rei Joan Carles (o un dels seus testaferros) introduïa literalment “feixos de bitllets pels controls de l'aeroport de Madrid sense que saltés cap alarma”. Els diners anaven dels comptes suïssos controlats per una societat instrumental al Panamà directament a la Zarzuela, i se saltaven amb tota tranquil·litat els controls de seguretat de l'aeroport de Barajas. D'aquesta manera la casa reial espanyola disposava en metàl·lic dels famosos 64,8 milions d'euros que se suposava que eren “un regal” del rei de l'Aràbia Saudita. La versió oficial insisteix a ofendre la intel·ligència dels ciutadans quan afirma que ningú més dins la casa reial tenia notícia d'aquests moviments de diners. Pel que es veu, tampoc en tenia l'Agència Tributària, capaç de detectar si el més humil dels autònoms es descuida de declarar la més ínfima de les seves factures.\nMarca Espanya i Espanya Global eren organismes de l'Estat que es proposaven promoure la millor cara d'Espanya arreu del món, i contrarestar la imatge de país autoritari que es difonia en moltes capçaleres del periodisme internacional, sobretot amb motiu de la repressió desfermada contra l'independentisme català i altres elements considerats indesitjables. Recordem Valtònyc, un cantant de rap que no pot tornar a Mallorca perquè el Tribunal Suprem el va condemnar a tres anys i mig de presó per unes cançons en què es burlava, precisament, del rei Joan Carles. Tot un Tribunal Suprem condemnant un cantant de rap és el tipus de detall de qualitat que sol adornar els països amb més pedigrí democràtic. El rei del qual feia broma el raper ara sabem que introduïa diners il·legals al seu propi país com el més vulgar dels xoriços. I que l'actual cap d'estat, també rei i fill seu, presumptament els disfrutava.\nPedro Sánchez està de gira per Europa per passar la gorra o, si ho prefereixen, per negociar les aspiracions d'Espanya pel que fa als fons de recuperació europeus que han de permetre fer front a la crisi del coronavirus. Els països del centre i el nord d'Europa són reticents a ajudar Espanya, i fets com els que comentem no fan més que armar-los de raons (també per rebutjar la candidatura de la ministra Calviño com a presidenta de l'Eurogrup). L'actual desgavell se suma a un historial de dècades en què els polítics espanyols s'han dedicat al saqueig de les arques públiques, fins a proporcions que afecten el PIB. Tot això és conegut a Europa. S'hi afegeixen avui mateix les notícies sobre les possibilitats que té de prosperar la querella criminal que Òmnium ha presentat contra Joan Carles a Suïssa. I també, el nou escàndol: polítics independentistes (començant pel president del Parlament, Roger Torrent) que haurien estat espiats amb una tecnologia, el programa Pegasus, d'ús habitual en guerres brutes. Avui Pedro Sánchez es troba amb Angela Merkel. S'hi presenta amb la imatge d'un estat a punt d'escruixir-se sota el pes d'una corrupció que se'l menja des de dalt i que s'escampa per tots els racons del sistema.\nNit d'aldarulls i enfrontaments amb la policia a Beirut\n117 nous contagis de covid-19 a Balears, la segona xifra més alta des de l'inici de la pandèmia\nEl Govern reestructura l'Agència Estratègica de Turisme per "activar" l'arribada de visitants\nEducació destina sis milions d'euros per atendre les necessitats de neteja dels centres escolars


Bloc de notes de Josep Romeu: Delinqüència preferent o de guant blanc\nDelinqüència preferent o de guant blanc\nDéu me’n guard de culpabilitzar les víctimes de la darrera estafa bancària, amb el tema de les anomenades “preferents”.; qualsevol dia, qualsevol de nosaltres podem caure-hi de quatre grapes. Tota la legislació, i la interpretació que en fa l’administració de la Justícia, tendeix a afavorir i donar coartada a la gran delinqüència, la de guant blanc. No és només que les lleis estiguin fetes a la seva mida, sinó que són ells mateixos els qui dicten la forma com s’han de fer... altrament “els mercats” podrien perdre la confiança en l’administració corresponent.\nEn una ocasió en què se’m va oferir una inversió (petita, molt petita) que aparentment era molt atractiva, vaig anar a consultar un amic entès en la matèria. Encara no li havia acabat d’explicar la proposta d’inversió, ni li havia donat detalls de cap mena, ja em va tallar per dir-me: “Si em vols creure, deixa-ho córrer. Si fos certa la proposta que et fan, ja se la quedarien ells i no te la proposarien a tu”. I li vaig fer cas, naturalment. Puc imaginar, doncs, què pot haver passat en aquest cas de les "preferents". Les entitats d’estalvi estan jugant i especulant, permanentment, amb fons propis i d’aliens; els inverteixen i desinverteixen cercant la millor rendibilitat en cada cas. Imagino que els grans inversors tenen els mecanismes per a portar un control absolut sobre els seus diners, encara que els els gestioni un altre. En canvi, el petit inversor o, millor dit, el petit estalviador pot deixar els diners confiant que els entesos de l’entitat financera ja procuraran que tingui la major rendibilitat possible. ¿Algú s’imagina que quan l’entitat d’estalvi ha portat a terme una inversió que li ha resultat fallida entendrà que els diners perduts eren els propis o els de grans clients, i no els d’aquell incaut petit inversor que no tenia ni idea d’on eren els seus diners?\nDe la mateixa manera que al correu electrònic ens arriben a diari mil i una propostes fraudulentes (perfectament tolerades i no perseguides, està clar), i les esborrem sense ni acabar-les de llegir, també les entitats financeres poden parar-nos tota mena de paranys i de trampes. Això sí, en aquest cas, l’estafa s’empara en la lletra menuda, en la interessada i volguda desinformació per part de l’entitat, en la manca de coneixements de les possibles víctimes, i en la interpretació que se saben favorables als seus interessos en cas que algú pretengués recórrer a la Justícia. Algú es pot enrabiar amb l’entitat financera que l’acaba d’estafar, però tampoc li servirà de consol saber que totes, quan poden, fan si fa o no fa el mateix. No deixeu als llops que us guardin els xais!\nPublicat per Josep Romeu a 03:19


Del 12 al 27 de novembre del 2021\nLluèrnia, el festival del foc i de la llum, arriba a la seva desena edició, i enguany s'estendrà setze dies, en concret del 12 al 28 de novembre. Per tant, durant tres caps de setmana tant el públic olotí com el que ve de fora podran gaudir d'una vintena d'instal·lacions efímeres sense patir aglomeracions. Algunes d'aquestes seran puntuals i d'altres tindran una durada més llarga, i prendran com a eix d'unió el riu Fluvià, des del Bosc de Tosca fins al barri de Sant Miquel.\nAlgunes de les instal·lacions que formen part d'aquest desè any del festival són les següents:\n- L'hort de la llum, d'Antoni Arola, que s'inspira en representacions de l'ascensió mística de la llum, a l'Estadi d'atletisme, els dies 12, 13, 19 i 20 de novembre.\n- Els espectacles teatrals que tindran lloc al Teatre Principal d'Olot, Paraules que trenquen ossos, de la cia. Pagans, amb contes i rondalles en format itinerant pel bosc, i Geometria, de Roseland Musical, de dansa i música adreçada als més joves.\n- Els projectes guanyadors de la Convocatòria Oberta amb la intenció de promoure la creació emergent: Al·luvió, de Gigamo Arquitectes; Llindars, de Hedonistas Studio i Tal Cual Studio; Negre, d'Albert Palazón, i Aixopluc, de 27 Lletres.\n- Les propostes produïdes i dissenyades pels alumnes de l'Escola Municipal d'Art de Terrassa, als rentadors de darrere del Consell Comarcal de la Garrotxa; de l'EINA Centre Universitari d'Art i Disseny de Barcelona, al passeig Emili Teixidor, i de l'EASD d'Olot, al claustre del Carme.\n- La instal·lació conjunta Hop-on!, de les escoles d'infantil i primària d'Olot i la Garrotxa, a l'entrada del fals túnel de Sant Roc, amb el tren d'Olot com a temàtica, just l'any en què se celebra el 110è aniversari de l'arribada d'aquest mitjà de transport a la ciutat.\nTota la informació, a lluernia.cat


#MestresPrincipiants, capítol 10: Dani Nebot i Jaime Sebastián - WDC2022\n#MestresPrincipiants, capítol 10: Dani Nebot i Jaime Sebastián\nAquest capítol de Mestres Principiants va ser gravat a l’estudi de Dani Nebot.\nQuinzenalment, disfrutarem de l’estrena online d’un nou capítol de la sèrie.\nEstrena el pròxim 6 de maig a les 12h, al nostre canal de YouTube.\nA més de coincidir en el cromatisme de turmells cap a baix, els dissenyadors Dani Nebot (Premi Nacional de Disseny 1995) i Jaime Sebastián van coincidir el seu amor pel paper. La seua primera trobada va ser quasi una topada, de les bones, per com es van endinsar en les raons dels disseny des del neolític fins a hui. Després, des de la rebotiga de l’estudi, es van ensenyar xicotets trucs fets a mà.\nDani Nebot: dissenyador gràfic i de producte, identitat visual i muntatges expositius. Premi Nacional de Disseny 1995. Amb l’arribada dels anys 80 i l’explosió del disseny valencià, funda l’estudi Enebecé. El 1984, es va fusionar amb l’estudi Caps i Mans. D’aquesta unió sorgix el germe del que seria el col·lectiu La Nave. El 1991, Daniel Nebot funda el seu propi estudi de disseny amb el que ha assolit un gran prestigi internacional i nombrosos premis a la seua tasca, com el Premi Laus (1993), el Design Plus de Frankfurt (1993), el Premi Nacional de Disseny (1995), Premi AEPD (Asociación Española de Profesionales del Diseño, 1995), el Mestre Fad (2008), la Medalla de Belles Arts (2008) i el premi Generalitat Valenciana (2018).\nJaime Sebastián: després de diversos anys treballant com a dissenyador gràfic freelance, es va especialitzar en el disseny de productes impressos a través de l’editorial Handshake. Disfruta amb l’investigació i l’experimentació del disseny de llibres.\n#MestresPrincipiants, capítol 5: Sandra Figuerola i Migue Martí\n#MestresPrincipiants, capítol 8: Ibán Ramón i María Gómez-Senent\n#MestresPrincipiants, capítol 6: Cristina Durán i Diana de Arias


2010: Rosell arrasa i arriba a la presidència en el millor moment 2010: Rosell arrasa i arriba a la presidència en el millor moment – Món Esport\nAmb un 61% dels vots, rècord històric, Rosell és nomenat president d'un Barça brillant\nSandro Rosell, president del Barça | FCB\nRedacció Març 6, 2021 12:44 pm\nDesprés de 7 exitosos anys al capdavant del club, Joan Laporta va veure com s’acabava el seu mandat com a president. Aleshores ja, tot apuntava al fet que el seu successor seria Sandro Rosell, el seu vicepresident durant els primers anys de junta i amb qui existien profundes desavinences.\nUnes eleccins sense història. El 13 de juny de 2010, els socis del Barça van haver de triar entre Sandro Rosell, Agustí Benedito, Jaume Ferrer i Marc Ingla. La decisió tenia una transcendència important, ja que l’escollit seria l’encarregat de continuar el llegat iniciat per Joan Laporta, i gestionar la continuïtat d’un projecte esportiu triomfal de la mà de Josep Guardiola.\nVan ser cridats a votar 118.665 socis, dels quals 35.021, el 61% del cens, va votar a Rosell. Rècord absolut en vots totals i en percentatge de vot per a qualsevol candidat en tota la història del Barça. La resta de candidatures van patir una derrota sense pal·liatius: Agustí Benedito, que va fer saltar la sorpresa, es va endur el 14% dels vots, mentre que Ingla rebia un 12.3%, i Ferrer, la candidatura continuista de Laporta, només un 10,8% .\nAixí i tot, la presidència de Sandro Rosell al capdavant del Barça va ser relativament breu, ja que va dimitir del seu càrrec el 23 de gener del 2014. La renúncia es va presentar, segons Rosell, per les amenaces i atacs rebuts cap a ell i la seva família, però el rerefons, i ja se sabia aleshores, eren les suposades comissions pel fitxatge de Neymar.\nBarça Eleccions Sandro Rosell


Fugir de la guerra líbia\nMés de 200 refugiats libis es perden al mar en naufragar el seu vaixell a Tunísia\n260x366 Fugir de la guerra líbia / ARA Fugir de la guerra líbia / ARA\nUns 250 refugiats de la guerra de Líbia estan desapareguts al mar Mediterrani després que l'embarcació -un vaixell de pesca amb 800 persones- en què fugien del conflicte, rumb a Itàlia, naufragués dimecres a les costes de Tunísia. El pesquer es va avariar per les males condicions meteorològiques i es va quedar encallat davant la ciutat tunisiana de Sfax. Malgrat que el mal temps i la poca profunditat de les aigües van dificultar les tasques de rescat, la guàrdia marítima va poder rescatar fins a 570 refugiats, amb l'ajuda dels pescadors i la població de la zona.\nLa tempesta alentia tant l'operació de rescat que alguns dels passatgers van patir un atac de pànic i van provocar una desbandada a bord. Molts es van llançar al mar per mirar d'arribar a les llanxes pneumàtiques de l'exèrcit i la guàrdia marítima, però el fort vent i la pluja van fer que alguns no ho aconseguissin i ahir estaven desapareguts. Al pesquer hi viatjaven homes, dones i nens que fugien de la violència gaddafista i els bombardeigs dels aliats, i també hi havia alguns soldats de Gaddafi que desertaven.\nL'endemà que l'OTAN anunciés que allargava tres mesos la seva missió a Líbia, fins al setembre, el cap de l'estat major de l'exèrcit dels Estats Units, Michael Mullen, va dir ahir que el coronel Muammar al-Gaddafi està cada vegada més aïllat. "N'hem tingut mostres, aquest últims dies", va dir Mullen en referència a la dimissió del ministre del Petroli libi, Chukri Ghanem, a mitjans de maig.\nEl president rus, Dmitri Medvédev, va anunciar ahir que Moscou enviarà un mediador a Bengasi (bastió rebel a l'est libi) i a la capital, Trípoli, per ajudar a resoldre el conflicte per la via diplomàtica. "Volem que el problema es resolgui negociant i no amb mitjans militars", va dir Medvédev. L'oferiment és important, tenint en compte la tradicional oposició russa a tota ingerència a Líbia, i arriba després que el president rus s'alineés, el cap de setmana passat, amb el G-8 reunit a Deauville i demanés la fi del règim de Gaddafi. Per la seva banda, el govern de Trípoli va denunciar que 718 persones han mort i més de 4.000 han resultat ferides pels atacs de l'OTAN, des de l'inici de la intervenció aliada al març.


Club d'Atletisme Baleària Diànium: de juliol 2010\nMaxine McKinnon guanyadora en la Pujada a Calicanto en Xiva\n24/07/2010. Dissabte passat va tindre lloc la V Pujada i baixada de la muntanya de Calicanto en Xiva. La prova, amb pendents d'entre el 3% i el 12%, és una de les més dures del XII Circuit de Carreres Populars de la Diputació de València però va comptar amb més de 1500 participants. En categoria femenina, la guanyadora va ser la veterana atleta Maxine McKinnon, del Club d'Atletisme Baleària Diànium, que va fer els 10 km del recorregut amb forts pendents de pujada i baixada, en 43:01, amb un minut i mig d'avantatge sobre la segona classificada Esther Navarro, del Cárnicas Serrano. En la categoria masculina, el triomf va ser per a Hicham Etaichmi, seguit de Luis Félix Martínez.\nVicent Mas Leyda guanyador absolut de la Milla de Moraira\nLua Fernández i Carlos Moratalla guanyen també en les seues categories\n17/07/2010. Dissabte passat es va disputar la VII Milla Urbana de Moraira, amb una participació de més de 200 corredors de tota la geografia valenciana.\nEl guanyador de la cursa absoluta va ser Vicent Mas del Club d'Atletisme Baleària Diànium amb una marca de 4:37, només un segon per davant del segon classificat Dani Cano, de la Universitat Politècnica de València.\nLua Fernández i Carlos Moratalla van guanyar també en les seues categories aleví femení i pre-benjamí masculí. Pepe Monfort va quedar 4t en cadet masculí.\nMaxine McKinnon guanyadora absoluta en la VIII Volta a Peu a Barxeta\n17-07-2010. Dissabte passat va tindre lloc la VIII Volta a Peu a Barxeta. Del Club d'Atletisme Baleària Diànium va prendre part Maxine McKinnon, que va guanyar la cursa en la categoria absoluta femenina i també, naturalment, en la seua categoria de veteranes B. Maxine va invertir 35:41 en fer els 9 km de la cursa, a un ritme de 4:00 el km, guanyant la cursa en la categoria femenina amb 20 segons d'avantatge sobre la segona classificada, del C.A. Cárnicas Serrano, de Paterna.\nVicent Mas 6è en 5000 m llisos el campionat autonòmic absolut\n10-07-2010. Dissabte passat, Vicent Mas va quedar en 6è lloc en la prova de 5000 m llisos, en el campionat autonòmic absolut celebrat a l'Alfàs del Pi, amb un temps de 15:35.11.\nAina Fornés i la seua entrenadora Maribel Mira convocades per la RFEA per a una concentració del Programa Nacional de Tecnificació Esportiva\nLa RFEA (Real Federación Española de Atletismo) ha convocat una nova concentració del Programa nacional de Tecnificació Esportiva. Segons la convocatòria de la RFEA, "El objetivo de estas concentraciones es la promoción de jóvenes con capacidades especiales para las diferentes especialidades del Atletismo que puedan ser integrados en el futuro en el atletismo de Alto Nivel a través de los Equipos Nacionales de los diferentes niveles de edad, contribuyendo a su desarrollo y perfeccionamiento deportivo."\nAina Fornés ja ha participant en aquestes concentracions al llarg de les dues últimes temporades, en les especialitats de tanques i proves combinades, però en aquest cas, la RFEA ha volgut conèixer de primera mà el procés d'entrenament de l'atleta del Club d'Atletisme Baleària Diànium i per això ha convocat també la seua entrenadora Maribel Mira.\nAina i Maribel participaran en la concentració que tindrà lloc en Pontevedra del 21 al 26 de juliol en l'especialitat de tanques, junt amb els millors atletes d'Espanya, de les categories cadet i juvenil i els responsables de la RFEA.\nPodeu llegir la circular, amb la informació completa en la web de la Federació Espanyola http://www.rfea.es/sirfea/ficheros/comunicados/documentos/201063011344.pdf\nManel Mas or en martell i Marc Pastor plata en 400 m l en el critèrium autonòmic juvenil\n03-07-2010. Dissabte passat es va celebrar el Critèrium Autonòmic Juvenil en les pistes de L'Alfàs del Pi. Els atletes que van participar del Club d'Atletisme Baleària Diànium, acompanyats per la seua entrenadora Antonia San Miguel van ser els següents:\nManel Mas Monsonís va participar en la prova de llançament de martell obtenint el primer lloc amb una millor marca personal de 44.72 m i per tant medalla d'or; es va quedar a pocs metres de la mínima per al campionat d'Espanya que és de 46 m. Esperem que el repesquen, ja que, segons el rànquing de la web de la RFEA, només havien aconseguit la mínima 8 llançadors de moment en tota Espanya.\nMarc Pastor Alemany va participar en la prova de 400 m llisos, obtenint el 2n lloc amb una marca de 52.60 s, aconseguint la medalla de plata.\nLa seua entrenadora està molt satisfeta dels resultats obtinguts en aquesta temporada per aquests dos atletes.\nMaxine McKinnon guanyadora en la Pujada a Calicant...\nVicent Mas Leyda guanyador absolut de la Milla de ...\nMaxine McKinnon guanyadora absoluta en la VIII Vol...\nVicent Mas 6è en 5000 m llisos el campionat autonò...\nAina Fornés i la seua entrenadora Maribel Mira con...\nManel Mas or en martell i Marc Pastor plata en 400...


A PEU » TORNEN ELS GULAGS A ESPAÑA!\n« EL NOM NOVELL VÍCTIMES, VICTIMARIS I BOTXINS »\nTORNEN ELS GULAGS A ESPAÑA!\nPublicat en 12:34 sota Justícia\nResulta que ara hem pogut descobrir algun fiscal especialista en trastorns psicològics. Deu ser una afició particular que cultiva en hores de lleure… Ho dic perquè la Fiscalia va demanar a la jutgessa de vigilància penitenciària de Manresa que denegués el permís de tres dies que Jordi Cuixart va demanar. Considera que Cuixart «no admet el delicte que va cometre» i s’agafa al «ho tornarem a fer» i, per acabar-ho d’adobar, es posa en pla psicopatòleg i parla de «distorsió cognitiva». La jutgessa «de provincias», però, sembla que té una mica més de sentit comú que l’alta autoritat de Madriz i replica al fiscal que ni la durada de la pena ni la gravetat del delicte són factors que incideixin a l’hora d’autoritzar permisos, i fins i tot destaca que «el Tribunal Suprem va rebutjar incloure a la sentència una limitació d’aquests permisos». I afegeix que dir «Ho tornarem a fer» és legítima llibertat d’expressió i que no està obligat legalment a penedir-se.\nResulta que aquesta Espanya, a qui li cau la baba de satisfacció quan parla de democràcia, té encara una bona part de l’estructura del poder judicial (jutges i fiscals, especialment) que encara enyora els gulags que, com sabeu, servien per a reeducar els dissidents en presons i camps de treball correctius (que eren autèntics camps de concentració) a base de treballs forçats, càstigs i sistemes de reeducació més o menys sofisticats. Pel que es veu, creuen molt poc en la llibertat de consciència i d’expressió i encara pensen que es pot castigar per les idees que hom té. I ho demostren amb l’acarnissament que demostren cada cop que algun dels presos polítics demanen algun dels drets que els corresponen i als que aspiren legítimament.\nVeient el que estem veient, jo més aviat miraria de crear gulags per reeducar alguns jutges i fiscals que encara no han entès com s’ha d’aplicar la llei i quin és el seu sentit primigeni. Avui mateix el fiscal Zaragoza publica un article al diari que fa feredat llegir-lo. Demana més mà dura a l’hora d’aplicar les lleis. No s’adonen que en la majoria dels cassos la mà dura serveix per ben poc i que el camí correcte és un altre totalment diferent. Però no es pot demanar «peras al olmo», com diuen en castellà, si la majoria d’aquesta gentussa ha mamat franquisme des del seu naixement i conservaran una mena de virus feixista dins seu fins al dia que els enterrin.\nUna bona mostra de tot això que dic la trobem també en l’inefable Tribunal de Cuentas, que ja a l’any 2014 en un article al diari EL País titulat “Los lazos de parentesco del Tribunal de Cuentas” posava al descobert aquesta gran màfia que era i que encara continua sent. La cosa no només no ha canviat gens sinó que encara s’ha agreujat. Les seves intervencions a l’hora de demanar les fiances per als presos polítics catalans són fastigosament execrables i abominables fins a l’infinit. Com deia: plenament dignes d’una autèntica màfia. Que és el que són.


La vivenda a Catalunya segueix sent la tercera més cara de l'Estat -\nL'augment interanual de la mitjana estatal dels preus va ser del 17,42% durant el segon trimestre.\nTrujillo es contradiu i publica ara les dades dels preus dels pisos.\nEl preu del metre quadrat a Barcelona i voltants se situava al mes de juny en els 3.071,38 euros.\nLa vivenda segueix encarint-se. El metre quadrat a Catalunya es va situar al juny en una mitjana de 2.078,3 euros, cosa que suposa un augment del 18,9 per cent respecte al mateix període de l'any anterior. D'aquesta manera la vivenda lliure (nova i usada) catalana segueix sent la tercera més cara de l'Estat, segons les dades fetes públiques ahir pel ministeri de Vivenda. Una publicació sorprenent si es té en compte que només dos dies abans la titular del ministeri, María Antonia Trujillo, va anunciar que no es publicarien més dades fins que es modifiqués el procediment.\nAmb el mètode habitual -perquè el ministeri és "sensible a la demanda i a l'interès social que suscita l'índex"- el preu mitjà de l'Estat en el segon trimestre del 2004 es va situar en 1.614,63 euros, cosa que suposa un augment interanual del 17,42% si es té en compte que en el mateix període del 2003 el preu es va situar en 1.426,61 euros el metre quadrat.\nDes del punt de vista estatal, aquestes dades suposen una lleugera baixada si s'analitza l'encariment fins al juny del 2003, quan els preus es van incrementar un 18,7%, però, en canvi, també suposen una lleugera pujada respecte el ritme experimentat en els tres primers mesos del 2004, quan la vivenda es va encarir un 17,18% respecte al mateix període del 2003. Així que, de moment, el canvi de llogaters a la Moncloa no s'ha vist reflectit en el comportament del preu de la vivenda.\nL'augment acumulat del 2004 ja arriba a quasi el 9%, gràcies a l'encariment del 4,72% del darrer trimestre i del 4,11% del primer trimestre. L'interanual, pel que fa a les cases noves, mostra que es van encarir un 16,73% i les de segona mà un 17,71%.\nTot i que els augments més espectaculars es van produir a Múrcia i Andalusia, cal dir que Madrid, el País Basc i Catalunya segueixen liderant el rànquing de les comunitats amb els pisos més cars de l'Estat. De la mateixa manera, per ciutats tampoc es va produir cap canvi espectacular. El preu de la vivenda a Madrid i els voltants va tornar a augmentar un 20,53% fins a situar el metre quadrat en els 3.344,49 euros, i a Barcelona un 19%, fins a 3.071,38 euros el metre quadrat.\nAixí doncs, a l'espera de noves estadístiques que pugui inventar Trujillo en un futur, amb la metodologia emprada en els darrers anys es mostra que la vivenda segueix encarint-se, tot i que es pugui haver suavitzat una mica el ritme d'acceleració dels preus.\nDesprés de les crítiques al mètode actual expressades per la ministra, que va assegurar que no es tornarien a publicar dades sobre els preus dels pisos fins que el seu equip elaborés un nou servei d'informació estadística propi més d'acord amb la realitat perquè, segons ella, la majoria de les dades procedeixen del sector privat i "en moltes ocasions, creen entre els ciutadans incerteses i preocupacions innecessàries", el ministeri va haver d'emetre un comunicat justificant per què ahir, 48 hores després d'aquest anunci, publicaven les dades del segon trimestre de l'any.\nEl comunitat explica textualment que "el ministeri de Vivenda, sense pretendre ocultar informació d'interès públic, com es podria inferir de les informacions periodístiques, es reafirma en el compromís expresat pel govern d'Espanya de promoure i defensar la transparència".\nAquest "gest d'autocrítica", que segons fonts ministerials va fer aquest divendres el nou ministeri de Vivenda, només va servir per carregar encara més piles al PP i per donar més arguments a les seves crítiques.


L'Hospitalet se suma al Barcelona Gallery Weekend - Línia l'H\nRedacció|2020-09-18T13:04:34+02:0017 setembre 2020|L'Hospitalet|Línia l'H\nEulàlia Rovira exposarà la seva obra a la galeria etHALL. Foto: Barcelona Gallery Weekend\nLes galeries i centres d’art de l’Hospitalet participen a la Barcelona Gallery Weekend un any més. Els diferents espais i col·lectius d’artistes han programat activitats i tallers oberts per mostrar la feina que fan al Districte Cultural i acostar l’art contemporani a les veïnes i als veïns de l’Hospitalet.\nLes galeries Nogueras Blanchard, Ana Mas i etHALL, la Fundació Arranz-Bravo i el Centre d’Art Tecla Sala són alguns dels espais de la ciutat que s’han sumat a aquesta iniciativa, que aquest any augmentarà la seva presència virtual per evitar aglomeracions i mantenir les mesures de protecció recomanades per evitar contagis i rebrots. Per exemple, a la xarxa es podran trobar vídeos on es podran conèixer alguns dels artistes i galeristes.\nPerò també es mantindran algunes de les activitats presencials, com la ruta de galeries organitzada pels impulsors d’aquesta iniciativa, que començarà al barri de Sants i que passarà per la galeria etHALL, per Ana Mas Projects i per l’espai de Nogueras Blanchard.\nA més, a l’Hospitalet també es podran visitar les exposicions del fotògraf Carlos Saura, que mostrarà més d’un centenar d’imatges preses per aquest artista al Centre d’Art Tecla Sala, així com la mostra de l’artista Joan Pallé que hi ha a la Fundació Arranz-Bravo o la creació d’Eulàlia Rovira, que es podrà veure a la galeria etHALL.\nTotes les activitats es faran des d’avui, dijous 17 de setembre, i fins diumenge 20, convertint-se un any més en el tret de sortida del curs de les galeries d’art i espais d’exposició.


Entrevista a Arcade Fire a propòsit de 'Reflektor', l'àlbum que presenten al Primavera Sound 2014, produït per James Murphy\nEls qui van ser la banda més trista de l'escena indie, ara munten festes discos inspirades en el vudú. Qüestionem el líder Win Butler pel seu nou amor pel lamé\ndijous 14 de novembre 2013\nA les nou del vespre m'afegeixo a la cua de ben bé un miler de persones a l'exterior d'un inhòspit magatzem al Brooklyn més profund. Tothom vesteix formal, com es demanava. Sembla que estiguem a punt d'embarcar-nos en una festa sexual secreta, però en realitat som allà per a una cosa encara millor: un concert d'Arcade Fire.\nA dins l'atmosfera és menys d''Eyes wide shut' i més de discoteca clandestina. La gent balla un tema de Marvin Gaye sota la llum de mitja dotzena de boles de miralls. Podríem ser al 1977, el moment àlgid del disco, quan tot acabava a la pista de ball. "Per això m'agrada tant Nova York!", diu un home amb barret i tirants mentre la cançó s'apaga i arrenca el xou. Abillats amb vestits blancs acabats de planxar, Arcade Fire no malgasten ni un segon i es llancen al palpitant ritme alimentat de bongos del senzill 'Reflektor'.\nÉs una cançó que combina la inimitable perícia disco del seu nou productor, James Murphy (conegut per l'etapa al capdavant d'LCD Soundsystem), amb l'obsessió dels canadencs pels mons amagats, les llums que fan pampallugues i la realitat il·lusòria. "Ens enamorem, sols sobre l'escenari, en aquesta era reflectant", canta el frontman Win Butler, en part al públic, en part a la seva dona, Régine Chassagne, que toca al seu costat.\nVal la pena reflexionar sobre com han arribat de lluny el sextet de Mont-real des del seu brillant disc de debut, 'Funeral'. Van irrompre el 2004 semblant i sonant com una tribu perduda d'endevins, capaços de resumir la tremenda tristesa del món en un cop d'indie-rock. Ara abracen el disco, el punk-funk, el dub i el glam-rock en el seu igual d'excel·lent quart LP, també anomenat 'Reflektor'. Tal com Arcade Fire han descobert viatjant a Haití -el país caribeny on van néixer els pares de Chassagne-, els ritmes palpitants poden anar de bracet amb el dolor, i fins i tot acostar-te a mons més enllà del nostre.\nL'embruix d'aquestes forces musicals no només es troba en un magatzem abandonat de Nova York ni en aquelarres vudú a Haití. Arcade Fire són el segon grup confirmat per a l'edició del 2014 del festival Primavera Sound, tal com es va anunciar per sorpresa amb una enorme lona publicitària penjada al Portal de l'Àngel. Enganxem Win Butler poc després que les boles de discoteca deixin de girar a Nova York per saber més coses d'un dels discos de l'any.\nQuè us ha agafat amb les discoteques?\nVolíem traslladar l'esperit d'allò que vam experimentar en un carnaval a Haití perquè quan tornéssim a casa la gent ho pogués entendre. Era la primera vegada que m'ho passava bé ballant com a part d'una multitud.\nSe't dóna bé ballar?\nNo crec que això importi, la clau és que la música t'emocioni. Jo no puc ballar una cançó que no m'agradi. A l'institut, si sonava New Order, Depeche Mode o alguna cosa així, m'aixecava. Però la idea de ballar house dolent és superior a mi. Potser l'èxtasi hi ajuda, però jo no ho he provat.\nMai no m'ha calgut. Prefereixo emocionar-me amb una cosa genial que drogar-me perquè una cosa de merda ho sembli. Hi ha una gran diferència entre anar a Eivissa i veure com la gent es droga i intenten anar-se'n al llit els uns amb els altres, i ser a Haití quan un percussionista vudú toca i els nens ballen fins que es fa de dia i es llancen al mar.\nA James Murphy el va inspirar l'escena disco de Nova York als 70. Se us va enganxar?\nSí, però Mont-real també va ser un altre punt calent del disco als 70. David Bowie i Grace Jones venien a un club que es deia Lime Light, on la gent feia cua al voltant de tota l'illa de cases. Això va ser una inspiració.\nPer què va generar tant d'odi el moviment 'disco sucks'?\nEl disco era una cosa gai, contracultural. Hi ha una cançó a 'Reflektor', 'We exist', que va d'un nen gai que parla amb el seu pare ("Pare, és veritat, no sóc com tu. Però, digue'm, per què em tracten així?"). En les cultures dominants hi ha allò que és normal, i tota la resta és anormal. És una de les tendències més fosques de la humanitat, pensar que tothom ha d'encaixar en el mateix motllo. Vaig ficar-me molt en la música que feien els immigrants africans al Bronx als 70. Però també m'agradaven molt Black Flag i Fugazi. És excitant intentar crear un so a partir d'aquestes influències diferents.\nVau connectar de seguida, amb en Murphy?\nPer tot el que havíem llegit semblava que ens havíem de trobar força emprenyadors l'un a l'altre. Però tenim moltes coses en comú. Quan ens vam veure tocar en directe per primer cop per a tots dos va ser: 'Ei, m'agrada molt el teu grup!'. I té una barba fantàstica. El seu animal espiritual seria el coala.\nQue estàs pensant de deixar-te'n una?\nNo sóc un bon 'hipster'. Em deixo créixer el bigoti durant setmanes i sembla que porti la cara bruta. Mai no podré portar un gloriós mostatxo prussià.\nI què vol dir 'hipster'?\nEl mot hippy se'l van inventar els beatniks perquè als 60 hippy volia dir 'petit hipster'. Crec que ara mateix no vol dir res. Si penses que el nostre grup és de 'hipsters'... bé, deixem-ho estar.\nQuè has après del món, últimament?\nUna de les coses més poderoses que he vist va ser a Haití. Després d'un terratrèmol se'n va anar la llum, tot es va fer fosc. Hi havia gent al carrer amb tot el que tenien i dones plenes de joia cantant cançons, agraïdes d'estar vives. Continuo aprenent-ne molt, d'Haití i dels haitians, sobre el fet d'estar agraït per allò que tens.\nHas sigut pare aquest any. Estàs preocupat pel teu fill?\nTot just té sis mesos, ell ni tan sols sap què és la por. De vegades, però, la pots veure en els seus ulls: de sobte el veus, uau!, del tot espantat per alguna cosa que no identifica. Però percebo que la sensació d'astorament és part del fet de créixer.


Samfaina és una preparació de verdures molt típica de la zona de Catalunya. Un plat que ens val per acompanyar plats de carn o de peix o també menjar-se sol.\nAra és temps d'aprofitar les verdures que tenim al mercat de temporada, de manera que es pot fer força quantitat de samfaina casolana i envasar-se o congelar-la per així tenir tot l'any. És un plat amb molt de gust, està riquíssim i és senzill de preparar.\nSamfaina amb pebrot vermell, pebrot verd, ceba, carbassó\nXutney de raïm\nPatata amb gust a Fuet125gr


La policia local de les Borges Blanques impedeix un intent de robatori\nActualitzada 15/06/2018 a les 17:36\n© La policia local de les Borges Blanques patrullant pels carrers de la ciutat\nDues patrulles de la policia local i tres dotacions dels Mossos d’Esquadra han identificat aquest dijous a dues persones del municipi de les Borges Blanques que s’havien endinsat en un bloc de pisos del carrer La Font per furtar de la capital de les Garrigues, tal com han reconegut davant les autoritats.\nUn veí del mateix carrer ha donat la veu d’alarma quan encara no havien pogut sostreure res dels immobles. D’aquesta manera, els cossos policials han pogut iniciar una cerca per l’interior dels edificis fins a trobar els presumptes lladres en el moment en el qual es disposaven a fugir pel carrer de la Cavalleria, a la part posterior del bloc de pisos.\nS’han identificat els dos individus, per a què els afectats puguin presentar la denúncia pertinent per danys. Igualment, se’ls ha intervingut diverses eines que possiblement utilitzaven per a executar els robatoris.


Poden associar-se dos o més municipis per a prestar el servei de policia local? | Actualitat jurídica Joan Amenós\n← Quines són les obligacions principals de les entitats col•laboradores de l’Administració ?\nEs mantenen les compensacions de la Generalitat per a retribuir càrrecs electes locals dels petits municipis? →\n1.- La Llei Orgànica 16/2007, complementària de la “Ley para el desarrollo sostenible del medio rural”, va modificar la Llei Orgànica 2/1986, de Forces i Cossos de Seguretat i va permetre la prestació de serveis de policia local de forma associada entre dos o més municipis limítrofes. Per tant, la resposta a la pregunta que plantegem a la capçalera ha de ser afirmativa.\n2.- L’Ordre Ministerial INT/2944/2010, de 10 de novembre, ha concretat els requisits per a fer efectiva aquesta associació. Entre ells, podem assenyalar:\n– Que la suma de les poblacions dels municipis associats no superi els 40.000 habitants.\n– Que se subscrigui un acord de col·laboració, que pot preveure una vigència indefinida o un caràcter temporal o estacional de l’associació.\n– Que els municipis assumeixin els costos derivats de l’associació.\n3.- Especial interès té la tutela específica sobre els ens locals que es concreta en una autorització de l’acord de col·laboració per part de la Secretaria d’Estat de Seguretat del Ministeri de l’Interior o de la Comunitat Autònoma (aquest darrer és el cas de Catalunya). La matèria regulada per aquesta Ordre pot tenir un efecte important, tenint en compte que la seguretat en els petits municipis és una qüestió d’actualitat.\nAquesta entrada s'ha publicat dins de General i etiquetada amb associació municipal, policia local, seguretat. Afegiu a les adreces d'interès l'enllaç permanent.\nSi us plau, demostra que no ets un robot * Time limit is exhausted. Please reload the CAPTCHA. × sis = 42


JOAN RUSIÑOL MADRID 27/05/2012 00:00\n260x366 RECENTRALITZACIÓ El ministre Cristóbal Montoro lidera l'ofensiva del govern del PP per harmonitzar l'estat autonòmic. El diàleg amb l'oposició és mínim. / PACO CAMPOS / EFE RECENTRALITZACIÓ El ministre Cristóbal Montoro lidera l'ofensiva del govern del PP per harmonitzar l'estat autonòmic. El diàleg amb l'oposició és mínim. / PACO CAMPOS / EFE\nAl Congrés de Diputats només s'hi pot parlar una llengua, la castellana, però hi havia un temps en què els debats tenien un accent català. Ara, mig any després de les eleccions espanyoles del 20 de novembre, la majoria absoluta del PP s'ha alçat com un mur infranquejable contra el qual s'estavella l'agenda catalana. El govern de Mariano Rajoy ha aconseguit silenciar la carpeta dels temes propis que centren el debat polític a casa nostra. Els partits de tradició catalanista proven a Madrid d'obrir noves escletxes a la paret que els permetin ressituar-se a la legislatura que tot just ha començat.\nParadoxalment, cap dels temes que van posar sobre la taula CiU, el PSC, ERC i ICV-EUiA al Congrés durant els mandats de José Luis Rodríguez Zapatero s'han acabat de resoldre a gust per al gruix dels catalans. L'Estatut -amb la posterior sentència restrictiva del TC- no va servir per segellar un encaix còmode a l'Estat acceptable per a molts ciutadans; la crisi de les infraestructures, amb Rodalies com a gran cavall de batalla, no va derivar en més inversions cap a Catalunya, i la llarga lluita per a un nou sistema de finançament no va garantir un tracte just que acabés amb un dèficit fiscal històric. La nova majoria parlamentària del PP ha aconseguit, però, rebaixar l'efervescència de les reivindicacions i que el malestar per tantes qüestions estructurals sense resoldre no tingui gaire ressò a la capital espanyola.\nEl pacte fiscal, prioritari\n"Veníem d'una etapa amb una agenda molt farcida, d'una enorme intensitat", explica el diputat de CiU Carles Campuzano. "I ara estem en un context en què és molt clar que l'economia copa bona part de l'atenció social i mediàtica". En el cas del grup parlamentari que presideix Josep Antoni Duran i Lleida, el que va guanyar les eleccions del 20-N a Catalunya, la crisi els ha obligat a haver de repartir la seva feina a la cambra baixa entre els assumptes que se cenyeixen estrictament a problemes catalans i d'altres que afecten tots els ciutadans de l'Estat.\nNo obstant, Campuzano aventura que ben aviat serà el torn de posar el pacte fiscal al centre del debat madrileny. "Caldrà fer esforços perquè això sigui possible. Primer caldrà tancar un acord poderós a Catalunya, i, en segon lloc, traslladar l'acció política al Congrés", assegura. Divendres Duran i Lleida va explicar al president espanyol, Mariano Rajoy, la proposta que s'està perfilant a Barcelona i que els líders catalans debatran a la cimera de dimecres que ve. Madrid, de moment, només en pren nota. A la Moncloa insisteixen que no tenen cap interès a obrir el debat del finançament autonòmic, com a mínim, fins que no toqui per llei revisar el model actual, el del 2009, i els ingressos públics s'hagin recuperat.\nPel PSC, si en aquesta arrencada de legislatura l'agenda catalana ha desaparegut del mapa és, en bona mesura, responsabilitat de CiU. El portaveu dels diputats socialistes catalans, Francesc Vallès, té clar que la federació "no vol incomodar un PP que a Catalunya els podria fer trontollar". "CiU ha fet deixament de funcions a l'hora de defensar els interessos de Catalunya a Madrid", assegura. Amb aquest punt de partida, Vallès s'ha proposat "ocupar aquest espai" que, a parer seu, ha quedat buit. A la sessió de control de la setmana entrant farà la seva primera pregunta en aquest mandat i serà sobre l'incompliment del percentatge d'inversions que marca l'addicional tercera de l'Estatut. Objectiu de fons: que es "visualitzi" més la tasca del PSC al Congrés ara que el PSOE ja no governa, i, per tant, és més complicat que esclatin en públic les discrepàncies amb els socialistes espanyols.\nTant CiU com el PSC també subratllen que la nova situació parlamentària d'ERC i ICV ha fet perdre projecció mediàtica al discurs catalanista. Aquest mandat la majoria absoluta del PP -inflexible amb els grups més petits- va condemnar els independentistes a un grup mixt amplíssim i molt divers. Els populars han decidit aplicar la mateixa duresa parlamentària a ERC-Reagrupament que a Amaiur.\nERC i ICV proven de treure el cap\nLa legislatura passada els diputats que liderava Joan Ridao compartien grup amb els ecosocialistes. ICV va millorar els resultats en els últims comicis -va passar d'un a tres diputats- però, en canvi, ha de repartir-se el temps amb una IU molt més reforçada. Uns i altres dibuixen ara estratègies diferents.\nEl diputat d'ERC Joan Tardà està convençut que la fortalesa de Madrid "passa per creure que Catalunya no és el problema". Davant d'això defensa la "teoria del coratge". Diu: "Aquí ja no hi tenim res a fer i només ens queda el camí de la batalla ideològica". Ell, bon coneixedor de la maquinària parlamentària, lamenta que el PP hagi "segrestat la democràcia". La diputada d'ICV Laia Ortiz també denuncia que Rajoy té "un estil de governar en què el tràmit parlamentari s'ha degradat". Ara bé, aposta per "no defallir" i teixir un "front comú" que pugui anar més enllà dels partits catalans. Es tracta, afirma, de "buscar espais comuns amb altres grups amb una perspectiva més oberta".\nEl catalanisme intenta la manera de poder saltar el mur del PP.